***Приложение № 4***

**ПРОЕКТ НА ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, 2015 г. в гр. Пловдив, между:

1. **НАЦИОНАЛНА ЗДРАВНООСИГУРИТЕЛНА КАСА ,** с адрес: гр. София, ул. “Кричим” №1, ЕИК по БУЛСТАТ: 121858220, чрез **РАЙОННА ЗДРАВНООСИГУРИТЕЛНА КАСА – Пловдив,** ул. „Христо Чернопеев” № 14, ЕИК по БУЛСТАТ на РЗОК–Пловдив: 1218582201572, представлявана от Антонина Славова Славова – директор РЗОК - Пловдив, упълномощена със Заповед № РД-09-182/11.02.2015 г. на управителя на НЗОК, наричана за краткост **ВЪЗЛОЖИТЕЛ -** от една страна и

2. …., съсседалище и адрес на управление …, ЕИК …., представляван от………… – управител/представляващ, наричан по-долу **ИЗПЪЛНИТЕЛ** от друга страна**,**

На основание утвърден протокол от ............ год., от работата на комисия, назначена със Заповед № РД-09-70/23.02.2015 г. на директора на РЗОК-Пловдив, във връзка с публикувана Публична ID № ................. за възлагане на поръчка за строителство с предмет: **„Строително – ремонтни работи на покрива и 1-ви и 2-ри етажи на предоставената на РЗОК – Пловдив сграда за архивохранилище в гр. Пловдив, бул. „Пещерско шосе”, ПИ с индентификатор 56784.511829”**, както и на основание чл. 101е, ал. 1 от ЗОП се сключи настоящият договор за следното:

**І. ПРЕДМЕТ НА ДОГОВОРА. МЯСТО НА ИЗПЪЛНЕНИЕ**

Чл.1 /1/. Възложителят възлага, а Изпълнителят приема срещу възнаграждение да изпълни „**Строително – ремонтни работи на покрива и 1-ви и 2-ри етажи на предоставената на РЗОК – Пловдив сграда за архивохранилище в гр. Пловдив, бул. „Пещерско шосе”, ПИ с индентификатор 56784.511829**” по вид на строително-монтажните работи, количества и цени съгласно приложената към настоящия договор оферта на Изпълнителя.

/2/ Мястото на изпълнение на договора е **гр. Пловдив, бул. „Пещерско шосе”, ПИ с индентификатор 56784.511829**”

**ІІ. ВРЕМЕ ЗА ЗАПОЧВАНЕ, ИЗВЪРШВАНЕ И ПРИЕМАНЕ НА РАБОТАТА**

Чл.2 /1/ Изпълнението на поръчката започва при готовност от страна на Възложителя с оформяне на съответния акт в строителството, удостоверяващ откриването на строителната площадка за обекта по чл. 1 от този договор, като това следва да се случи не по-късно от 12 месеца, считано от датата на подписването на договора.

/2/ Изпълнителят е длъжен да завърши и предаде строителния обект в срок до ........... календарни дни, след подписване на акта за откриване на строителната площадка, в противен случай търпи отговорността по раздел Х на настоящия договор.

/3/ При спиране на работите по нареждане на общински или държавен орган или поради непреодолима сила, срокът по ал. 2 съответно се удължава, ако Изпълнителят няма вина за спирането и подписване на окончателните актове за приемане на строителството (без несъответствия).

/4/ Изменение в срока на договорираните работи се допуска само по предварително споразумение между страните.

Чл.3 /1/ Обектът се счита окончателно предаден на Възложителя след приключване на всички строителни работи (СМР) и приемането им от Възложителя и съставянето на всички необходими актове и протоколи по време на строителството.

/2/ Възложителят приема изпълнението на дейност по договора за обществена поръчка, за която Изпълнителят е сключил договор за подизпълнение, в присъствието на Изпълнителя и на подизпълнителя.

Чл.4 /1/ Възложителят има право да откаже да приеме обекта или отделни работи по него, ако открие съществени недостатъци в изпълнението.

/2/ Недостатъците се отстраняват от Изпълнителя за негова сметка, като той дължи неустойка за забавата поради отстраняването на недостатъците.

**ІІІ. ЦЕНИ И НАЧИН НА ПЛАЩАНЕ**

Чл.5 /1/ Общата стойност на договора е ..................... /цифром и словом/ без ДДС.

/2/ В цената по ал. 1 са включени всички разходи на изпълнителя по изпълнението на строителните дейности, включително материали, труд, механизация, транспорт на материали и работници, доставка на обекта на необходимата техника, необходимите подготовителни и завършителни работи, почистване на обектите и извозване на строителните отпадъци, в това число и застраховките по чл.171 и чл. 172 от ЗУТ.

/3/ Окончателната стойност на договора се определя на база Количествено-стойностна сметка за действително извършени строителни работи, подписана от страните.

/4/ Промяна във видовете и количествата строителни дейности се извършва само след предварително писмено съгласие от страна на ВЪЗЛОЖИТЕЛЯ.

/5/Окончателната стойност на договора по ал. 1 не може да бъде надхвърляна.

Чл.6 /1/ Разплащането се извършва на основание подписан Протокол за изпълнени видове СМР.

/2/ Плащанията се извършват до 30 календарни дни от подписването на двустранен протокол по ал. 1 и протокол за действително извършени работи, количества и стойности с единични цени, посочени в количествено-стойностната сметка и представяне на оригинална фактура от Изпълнителя по банков път на банковата сметка на Изпълнителя, която е както следва:

Банка …………………….....

IBAN ….………………..….

BIC ……………

/3/ Авансови и междинни плащания не са предвидени!

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.7 /1/ Изпълнителят е длъжен да извърши възложената му работа съгласно уговореното в този договор с грижата на добър стопанин, като спазва предвиденото в техническата документация, както и изискванията на строителните, техническите и технологичните правила и нормативи за съответните дейности.

/2/ Изпълнителят е длъжен да влага в строителството висококачествени материали и строителни изделия, както и да извършва качествено СМР.

/3/ Изпълнителят поема пълна отговорност и осигурява сам и за своя сметка безопасността на движението по време на изпълнение на СМР.

Чл.8 Изпълнителят носи отговорност пред Възложителя, ако при извършването на СМР е допуснал отклонения от изискванията, предвидени в техническата документация или е нарушил императивни разпоредби на нормативните актове.

Чл.9 Изпълнителят носи отговорност за вреди, причинени на други участници в строителството или на трети лица, вследствие на неправомерни действия или бездействия при или по повод изпълнение на задълженията си.

Чл.10 Изпълнителят е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

Чл.11 Изпълнителят е длъжен да уведомява Възложителя за всички промени относно статута си, реорганизация, промени в съдебната, данъчната и други регистрации в тридневен срок от извършването им, като представя надлежно заверено копие от документа.

Чл.12 ИЗПЪЛНИТЕЛЯТ се задължава да осигури извършването на задължителния инструктаж за безопасност на труда на наетите във връзка с изпълнение на този договор лица, като се задължава стриктно да изпълнява и следните изисквания:

1. Да не допуска до обекта работници или служители, които не са преминали инструктаж по пожарна и аварийна безопасност (ПАБ) и безопасност на труда;

2. Да не допускат извършване на заваръчни и други огневи работи в следните случаи:

- при липса на разрешително за огневи работи;

- при неизправни заваръчни съоръжения;

- върху прясно изсъхнали боядисани конструкции и стени;

- на работното място има взривоопасни и горими материали, бои и др.;

- при липса на свидетелство за правоспособност и/или инструктажно удостоверение за огневи работи;

- ако не са осигурени уреди и средства за пожарогасене и не са взети необходимите противопожарни мерки.

3. Работното място в района на работа предварително да се почиства от горими материали.

4. Забранено е при заваръчни работи да се ползват голи или с лоша изолация снаждани проводници и неизправни щепсели, контакти и др.

5. При започване на работа да се уведомява осигуряващия ПАБ при ВЪЗЛОЖИТЕЛЯ за вземане на предохранителни мерки, а след приключване на работата да се приберат кабелите и заваръчните съоръжения и също да бъде уведомен осигуряващия ПАБ при ВЪЗЛОЖИТЕЛЯ.

Чл.13 Изпълнителят е длъжен да уведоми незабавно Възложителя за нововъзникнали СМР или ако в хода на работата установи, че изпълнението на някои от изискванията на Възложителя е невъзможно или ще доведе до недостатъци на изработеното и/или до негодност за предвиденото предназначение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.14 Възложитлят е длъжен да предостави на Изпълнителя нужните документи и данни, които са необходими за реализиране целите на договора и са предмет на възлагането.

Чл.15 Да упражнява цялостен, непрекъснат и компетентен инвеститорски контрол върху изпълняваните работи, предмет на договора чрез своите представители.

Чл.16 Да съдейства за изпълнението на договорените работи, като своевременно решава всички технически проблеми, възникнали в процеса на работа.

Чл.17 Възложителят приема за завършен всеки вид СМР, когато за него има двустранно подписан приемателен протокол.

Чл.18 Възложителят приема да заплати в договорените срокове и при условията на договора дължимите суми на Изпълнителя.

Чл.19 Възложителят има право да отменя и /или възлага допълнителни строителни работи в процеса на изпълнението, включително при промяна на нормативната уредба, след сключването на този договор в границата на осигурените финансови средства за обекта по показатели, представени в този договор.

**VI. ФОРСМАЖОРНИ ОБСТОЯТЕЛСТВА**

Чл.20 Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

Чл.21 Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

Чл.22 Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

Чл.23 /1/ При спиране на строителството вследствие на непреодолима сила, предвидените в предходния член срокове се увеличават със срока на спирането.

/2/ Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.

/3/ Ако непреодолимата сила, съответно спирането по предходната алинея продължи повече от 30 дни и няма признаци за скорошното й преустановяване, всяка от страните може да прекрати за вбъдеще договора, като писмено уведоми другата страна.

**VIІ. КОНТРОЛ**

Чл.24 /1/ Възложителят може по всяко време да осъществява контрол по изпълнението на този договор, стига да не възпрепятства работата на Изпълнителя и да не нарушава оперативната му самостоятелност.

/2/ Указанията на Възложителя са задължителни за Изпълнителя, освен ако са в нарушение на строителните правила и нормативи или водят до съществено отклонение от поръчката.

/3/ Контролът по количествено и качествено изпълнение на договорените строителни работи, както и контролът по изпълнение на срока и общите условия на договора ще се осъществява от инж. ..........................................

**VIІІ. НОСЕНЕ НА РИСКА**

Чл.25 /1/ Рискът от случайно погиване или повреждане на извършено строителство, конструкции, материали, строителна техника и др. подобни се носи от Изпълнителя.

/2/ Възложителят носи риска от погиване или повреждане на вече прието СМР, ако погиването или повреждането не е по вина на Изпълнителя и последният не е могъл да го предотврати.

**ІX. ГАРАНЦИОННИ УСЛОВИЯ**

Чл.26 /1/ Изпълнителят се задължава да отстранява за своя сметка скритите недостатъци и появилите се впоследствие дефекти в предложения с офертата гаранционен срок, който е .....................месеца.

/2/ Гаранционните срокове текат от датата на предаването на обекта с подписването на приемо-предавателния протокол.

/3/ За появилите се в гаранционните срокове дефекти Възложителят уведомява писмено Изпълнителя за дефектите и го поканва за подписване на констативен протокол. Комисия с участието на представител на Изпълнителя съставя протокол за констатираните дефекти и причините за появата им.

/4/ При констатиране на скрити недостатъци и появилите се впоследствие дефекти срока за реакция при рекламация на Изпълнителя е ............... календарни дни след съставяне на протокола.

**Х. НЕИЗПЪЛНЕНИЕ. ОТГОВОРНОСТ. НЕУСТОЙКИ**

Чл.27. При неизпълнение по този договор всяка от страните дължи обезщетение за причинени вреди, при условията на гражданското и търговското законодателство.

Чл.28 /1/ При забава за завършване и предаване на работите по този договор в срока на договора Изпълнителят дължи неустойка в размер на 1 на сто от цената на конкретното неизпълнение за всеки просрочен ден, но не повече от 50 на сто общо. Същата неустойка се дължи и при забава на Изпълнителя на срока по чл. 26, ал. 4.

/2/ При отказ за изпълнение на договора или на отделни видове дейности по него „ИЗПЪЛНИТЕЛЯТ” дължи еднократна неустойка в размер на 50% от стойността на договора или на отделните видове работи, за които се отнася отказът.

/3/ При неизпълнение на задължението за съгласуване на доставените материали и/или стоки „ИЗПЪЛНИТЕЛЯТ” дължи неустойка в размер на 1000 (хиляда) лева за всяко констатирано несъответствие. Неустойката се включва в окончателния двустранен протокол за реално извършени СМР и се сторнира от задължението към „ИЗПЪЛНИТЕЛЯ” на СМР.

Чл.29 /1/ При виновно некачествено извършване на СМР, освен задължението за отстраняване на дефектите и другите възможности, предвидени в чл. 265 от ЗЗД, Изпълнителят дължи и неустойка в размер на 100 на сто от стойността на некачествено извършените СМР.

/2/ Ако недостатъците, констатирани при приемането на СМР или в гаранционните срокове по чл. 26 не бъдат отстранени в договорения срок или ако такъв липсва – в разумен срок (не-повече от 14 календарни дни), Изпълнителят дължи освен неустойката по предходната алинея и неустойка в удвоения размер на разноските за отстраняване на недостатъците. Същата неустойка се дължи и когато Изпълнителят не окаже съдействие, включително не се яви, за съставяне на протокола по чл. 26, ал. 3 от договора.

/3/ Дължимите неустойки Възложителят прихваща от дължимите плащания към Изпълнителя.

**ХI. ПРЕКРАТЯВАНЕ НА ДОГОВОРА**

Чл.30 Действието на този договор се прекратява:

1. с извършване и предаване на договорената работа;
2. по взаимно съгласие между страните;
3. при настъпване на обективна невъзможност за изпълнение на работата.

Чл.31 Ако за Възложителя стане явно, че Изпълнителят ще просрочи изпълнението на възложената работа с повече от 10 календарни дни или няма да извърши СМР по уговорения начин и с нужното качество, Възложителят може да развали договора. В този случай Възложителят заплаща на Изпълнителя само стойността на тези работи, които са извършени качествено и могат да му бъдат полезни. За претърпените вреди Възложителят може да претендира обезщетение.

**ХIІ ЗАКЛЮЧИТЕЛНИ РАЗПОРЕДБИ**

Чл.32 Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

Чл.33 /1/ Ако при извършване на строителството възникнат препятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

/2/ Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

/3/ Когато препятствията са по независещи и от двете страни причини, разноските по отстраняването им се поемат поравно.

Чл.34 Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл.35 Всички спорове, възникнали при изпълнението на договора ще бъдат решавани чрез двустранни преговори. В случай, че не се постигне взаимно споразумение, те ще се решат съгласно българското законодателство.

Този договор се сключи в три еднообразни оригинални екземпляра, един за Изпълнителя и два за Възложителя.

Неразделна част от настоящия договор са следните приложения:

- Ценово предложение на „ИЗПЪЛНИТЕЛЯ”

- Техническо предложение на „ИЗПЪЛНИТЕЛЯ”

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**............................................... ............................................**